ג'יימס הוא הנישום (יחיד).

**שיטת הדיווח-** עיתוי החיוב ייקבע לפי אחת מכללי שיטת החשבונאות: שיטת המזומנים (עיתוי החיוב יהיה לפי השנה בה התקבלה ההכנסה בפועל) והשיטה המצטברת (עיתוי החיוב יהיה לפי המועד בו קמה הזכות המשפטית לקבלת ההכנסה). ג'יימס יוכל לבחור בין השיטות, אלא אם מתקיים אחד מן התנאים שנקבעו בפס"ד שומרים: 1.מלאי-אין מלאי אלא הון קבוע. 2.פעילות אשראי-לא קיימת. 3.מורכבות העסקה-לא מדובר בעסקה מורכבת, ג'יימס אינו נוטל הלוואות. אולם, קיים מקרה חריג לפי ס' 89: אליזבת פגעה במוניטין של ג'יימס. פגיעה במוניטין תיחשב כפגיעה הונית, ולכן במקרה הספציפי הזה ג'יימס ייאלץ לדווח בשיטת המזומנים.

**אירוע ראשון-**

מדובר בהכנסה אקטיבית מעסק (ס' 2(1)).– נדרשת יגיעה אישית ופעולה אקטיבית של ג'יימס והעובדיו הנדרשת להפקת ההכנסה (פס"ד לשם ובירן). נבדוק האם הכנסה זו מהווה הכנסה מעסק לפי פס"ד ברשף: 1.מלאי- אין תזרים מלאי בעסק. 2.מנגנון- ג'יימס משתמש בכלי נשק מגוונים וציוד טכנולוגי לצורך הפקת ההכנסה. 3.יגיעה אישית- ג'יימס ועובדיו מחסלים נבלים ונחשים ארסיים. הכנסתו של ג'יימס היא תוספת לעושר בעלת אופי פירותי שיש לה מקור בפקודה (ס' 2). קיימים שני מבחנים לזיהוי מקור: 1.פוטנציאל מחזוריות- לג'יימס יש עסק, ויש מחזוריות- הוא פועל לחסל בהתאם לבקשות חוזרות ונשנות מטעם הממשלה. 2.מבחן התמורה- יש תקבול בצד התמורה- בשנת 2021 ג'יימס השתכר ב4,000,000 ₪. הסכום שצוין מהווה את בסיס המס, והוא ימוסה לפי מדרגות המס לפי ס' 121 לפקודה. מכיוון שמדובר ברווח גבוה- הן ימוסו לפי ס' 121(ב). **עיתוי החיוב-** מאחר וג'יימס מדווח לפי השיטה המצטברת, הוא ישלם מס במועד בו קמה הזכות המשפטית לקבלת התשלום- משמע, כאשר ג'יימס או מי מעובדיו ביצעו את העבודה לבקשת הממשלה בסוף 2021. **בסיס המס-** יעמוד על 4 מיליון ₪ כאשר פחות ההפחתות.

**אירוע שני-**

**עסקה ראשונה-**

עבודתו של ג'יימס עבור יולי היא הכנסה אקטיבית הבנויה על הון אנושי. לכן, נסווגה כהכנסה ממשלח יד (ס' 1ב) (קרצ'מר): 1.כישורים, יכולת ומומחיות-לג'יימס יש מומחיות וכישרון כסוכן חשאי, ויש לו אף ניסיון רב שנים בתפקיד דומה במוסד. 2.שימוש בכישורים הללו להפקת הכנסה-הנישום משתמש בכישוריו והניסיון שצבר כסוכן חשאי להפקת ההכנסה. ייטען כי יש מכנה משותף רחב בין פעולת השמירה לבין פעולות החיסול של ג'יימס, שכן הוא נעזר בכישורי הריגול ומיומנויות החיסול שלו כדי להגן על יולי (שלו). מנגד, ג'יימס יטען כי להיות שומר ראש אינו משלח היד שלו- משלח היד שלו זה לחסל נבלים נחשים ארסיים.

בנוסף, ניתן לראות כי מתקיימת עסקת חליפין. ג'יימס מעניק ליולי את שירותיו כשומר ראש המאבטח אותו, ואילו יולי נותן לו בתמורה סירה יוקרתית בשווי 15 מיליון₪. בין הצדדים אין יחסי עבודה. מדובר בעסקאות נפרדות ושוות ערך- שכן אם הם לא היו שקולות, הצדדים לא היו מתקשרים בעסקה מלכתחילה (שפר ושמרלינג).

בנוסף, ניתן לראות כי אין פגיעה בעקרון המימוש (דפוס-מרכז): 1.בסיס המס-ניתן להעריך, הנישום הסכים לקבל את הסירה (ניתן למכור את הסירה ואז תהיה נזילות) 2.הערכה-שווי הסירה 15 מיליון. 3.וודאות עתידית-ערך הסירה הוא 15 מיליון, סביר להניח שאולי היא תרד מעט בערכה בשל שימוש, בלאי והתיישנות בתום השנתיים.

מנגד, ייטען כי הסירה היא מתנה שאין לה מקור (מתנה אינה חייבת במס). 1.מבחן התמורה-יש תמורה ג'יימס נעתר לבקשת יולי. 2.מבחן הרגש-יולי סומך רק על ג'יימס, אבל אין ביניהם קרבה משמעותית מעבר לזה. אני סבורה כי בהמ"ש יקבע כי מדובר בהכנסה שמקורה הוא משלח יד, ובכל מקרה מדובר בתקבול בעל אופי עסקי (אבוחצירא).

**עסקה שנייה-**

הנישום מקבל מוצר מיולי (סירה) ומשלם סכום של 15 מיליון ₪, ולכן יש לו הוצאה. לפי ס' 17, רק הוצאות שהוצאו בייצור הכנסה מותרות לניכוי, ולא הוצאות פרטיות (ס' 32(1)). עם זאת, לפי רישא הסעיף הוצאה מעורבת אסורה בניכוי: 1.עיקר וטפל-במקרה זה יש מידה מסוימת של הנאה אישית, שהרי ג'יימס הוא חובב מושבע של סירות וספורט ימי. עם זאת, אני סבורה כי הנאה זו אינה משמעותית דיו כדי שנקבע כי מדובר בהוצאה המותרת לניכוי. 2.ניתן לפצל בצורה סבירה (פרי)-ניכר כי לא ניתן לפצל ל2 קריטריונים שונים, שכן מעורב גם הפן של ההכנסה וגם הפן של ההנאה. 3.קביעה סטטוטורית-יש קביעה סטטוטורית בעניין ההוצאה של 15 מיליון השקלים בתקנות מס ההכנסה .לפי מבחן האינצידנטליות(ס' 32(א) 1) נראה כי ההוצאה עבור הסירה הינה הכרחית ולגיטימית בתחום בו ג'יימס עוסק- הסירה עתידה לשמש אותו בפעולות החיסול הימיות שלו. לכן, אני סבורה כי מדובר בהוצאה מעורבת שלא תותר בניכוי מס.

מבחינת **עיתוי החיוב-**ג'יימס בוחר לדווח בשיטה המצטברת-מועד החיוב יהיה במועד בו קמה הזכות המשפטית לקבלת הסירה (ההכנסה). בכל שנת מס ג'יימס ישלם מס עבור 7.5 מיליון₪. **גודל המס-**לפי מדרגות המס (ס' 121) ומדרגות מס בגין הכנסה גבוהה (ס' 121ב').

**אירוע שלישי-**

אירוע זה עוסק בהכנסה אקטיבית בעסק של ג'יימס בעסק שהוא מנהל. עפ"י מבחן היגיעה אישית-ניכר כי עדיין יש יגיעה אישית מצידו, שכן הוא עדיין מעורב בענייני שכירות, חוזים ופיטורי עובדים. קיום מנגנון- ג'יימס מתכנן לחזור לעסק בתום השנתיים, ולכן הוא משמר אותו באמצעות מעורבות. נבחן האם מדובר בעסק חי עפ"י מבחן הניתוק (פס"ד ברשף). זמן- משך הזמן בו העביר ג'יימס את העסק לידי אליזבת' הוא שנתיים, ולכן אפשר לומר כי הוא לא התנתק לגמרי מהעסק (ידידי האוניברסיטה). מבחן הסיכון-הרווחים של ג'יימס תלויים בפעילות העסקית וניכר כי הוא נוטל סיכון: הוא משאיר את כל העסק שבנה לידי אליזבת לתקופה בת שנתיים. רווחיו תלויים בפעולות שלה. מאידך, ג'יימס משתכר בהכנסה של מיליון ₪ ללא קשר. מעורבות-ג'יימס עדיין מעורב בענייני החוזים והעובדים בעסק. **עיתוי המס**- יהיה בסוף כל שנה קלנדרית (ס' 6). **גודל המס-** יעמוד על מיליון₪ פר שנה, וכן הכנסה התלויה בכמות העסקאות שתבצע אליזבת (ס' 121 וס' 121(ב)). בשל הבונוס שיקבל, ייתכן רווח מקסימלי בפוטנציאל של עד 100 אלף₪ בשנתיים. כמו כן, ככל שהבונוס יסווג כהכנסת עבודה, יחול הסדר ניכוי (ס'164) וניכוי משכורת ושכר עבודה (ס'4).

**אירוע רביעי-**

הוחלט כי על אליזבת לפצות את ג'יימס בגין פגיעה במוניטין ופגיעה בהיקף הפעילות (ס' 89). מוטב לומר כי דין הפיצוי הוא כדין הפרצה (גורדון). כעת, נבחן אם מדובר בהכנסה שהיא חייבת במס. החלק של פגיעה במוניטין מתקשר להכנסה הונית. **בסיס המס-**שיעור החיוב במס על 250,000₪ יהיה עד 25% (ס' 89 ו91).  **בסיס המס-**הפיצוי הנוסף בסך 250,000 ₪ בגין פגיעה בהיקף ההשתכרות מהווה הכנסה פירותית. לכן, הפיצוי יהיה חייב לפי מדרגות המס הקבועות בס' 121. המקור של ההכנסה הפירותית הוא הפעילות של העסק של ג'יימס. **עיתוי החיוב-** יהיה לפי המועד בו קמה הזכות המשפטית של ג'יימס לקבל את סכום הפיצויים. מבחינת הפגיעה בהיקף-פעילות, היות וג'יימס מדווח בשיטה המצטברת, **עיתוי החיוב** יהיה במועד בו קמה הזכות המשפטית (מועד קביעת החלטת הבוררות).

**ציון: 94**

**עבודה יפה מאוד.**